CELEX: C2005/217/98
Language: fi
Date: 2005-09-03 00:00:00
Title: Asia T-222/05: Francisco Rossi Ferrerasin 9.6.2005 Euroopan yhteisöjen komissiota vastaan nostama kanne

3.9.2005   
            
            
               FI
            
            
               Euroopan unionin virallinen lehti
            
            
               C 217/45
            
         Francisco Rossi Ferrerasin 9.6.2005 Euroopan yhteisöjen komissiota vastaan nostama kanne
   (Asia T-222/05)
   (2005/C 217/98)
   Oikeudenkäyntikieli: ranska
   Francisco Rossi Ferreras, kotipaikka Luxemburg, on 9.6.2005 nostanut Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastan. Kantajan edustajina ovat asianajajat Gilles Bounéou ja Frédéric Frabetti, prosessisiosoite Luxemburgissa.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa 22.7.2004 tehdyn päätöksen, jossa on vahvistettu ajanjaksoa 1.1.2003–31.12.2003 koskeva arviointikertomus, ja toissijaisesti kumoaa näin ollen kyseistä ajanjaksoa koskevan arviointikertomuksen
            
         
               —
            
            
               myöntää kantajalle korvauksena henkisestä kärsimyksestä määrän, jonka suuruus on 100 000 (satatuhatta) euroa, sanotun kuitenkaan rajoittamatta kyseisen määrän suuruuden muuttamista tai korottamista koskevia mahdollisia myöhempiä vaatimuksia
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on komission virkamies, riitauttaa arviointikertomuksensa, joka koskee arviointikautta 2003, ja vetoaa tältä osin henkilöstösääntöjen 5, 7 ja 43 artiklan rikkomiseen sekä ilmeiseen arviointivirheeseen. Kantaja väittää myös joutuneensa esimiehensä henkisen häirinnän uhriksi.